CELEX: C2007/183/13
Language: sl
Date: 2007-08-04 00:00:00
Title: Zadeva C-428/05: Sodba Sodišča (osmi senat) z dne 21. junija 2007 (predlog za sprejetje predhodne odločbe Finanzgericht Hamburg – Nemčija) – Firma Laub GmbH & Co. Vieh & Fleisch Import-Export proti Hauptzollamt Hamburg-Jonas (Izvozna nadomestila – Uredba (EGS) št. 3665/87 – Pojem neupravičeno plačilo nadomestila – Plačilo nadomestila na podlagi nepopolne dokumentacije – Možnost dopolnitve spisa za nadomestilo po poteku rokov iz členov 47(2) in 48(2)(a) te uredbe v okviru postopka za izterjavo, ki se je začel pozneje)

4.8.2007   
            
            
               SL
            
            
               Uradni list Evropske unije
            
            
               C 183/8
            
         Sodba Sodišča (osmi senat) z dne 21. junija 2007 (predlog za sprejetje predhodne odločbe Finanzgericht Hamburg – Nemčija) – Firma Laub GmbH & Co. Vieh & Fleisch Import-Export proti Hauptzollamt Hamburg-Jonas
   (Zadeva C-428/05) (1)
   
   (Izvozna nadomestila - Uredba (EGS) št. 3665/87 - Pojem „neupravičeno plačilo nadomestila“ - Plačilo nadomestila na podlagi nepopolne dokumentacije - Možnost dopolnitve spisa za nadomestilo po poteku rokov iz členov 47(2) in 48(2)(a) te uredbe v okviru postopka za izterjavo, ki se je začel pozneje)
   (2007/C 183/13)
   Jezik postopka: nemščina
   Predložitveno sodišče
   Finanzgericht Hamburg
   Stranki v postopku v glavni stvari
   
      Tožeča stranka: Firma Laub GmbH & Co. Vieh & Fleisch Import-Export
   
      Tožena stranka: Hauptzollamt Hamburg-Jonas
   Predmet
   Predlog za sprejetje predhodne odločbe – Finanzgericht Hamburg – Razlaga členov 11(3), pododstavek 1, stavek 1, 47(2) in 48(2)(a) Uredbe Komisije št. 3665/87 z dne 27. novembra 1987 o skupnih podrobnih pravilih za uporabo sistema izvoznih nadomestil za kmetijske proizvode (UL L 351, str. 1), kot je bila spremenjena z Uredbo Komisije št. 495/97 z dne 18. marca 1997 (UL L 77, str. 12) – Pojem „neupravičeno plačilo nadomestila“ – Ponavljanje nadomestil podeljenih ob predložitvi nepopolne prevozne listine, pravilno izpolnjen dokument je bil predložen šele po poteku rokov.
   Izrek
   Izvozno nadomestilo se ne more opredeliti kot „neupravičeno izplačano“ v smislu člena 11(3), prvi pododstavek, prvi stavek, Uredbe Komisije (EGS) št. 3665/87 z dne 27. novembra 1987 o skupnih podrobnih pravilih za uporabo sistema izvoznih nadomestil za kmetijske proizvode, kot je bila spremenjena z Uredbo Komisije (ES) št. 604/98 z dne 17. marca 1998, če je v okviru postopka za izterjavo tega nadomestila upravičenec predložil zahtevana dokazila za utemeljitev njegove pravice do tega nadomestila. Pristojni nacionalni organi morajo določiti razumen rok, ki temu upravičencu omogoči predložitev teh dokazil.
   
      (1)  UL C 36, 11.2.2006.